./data/phi2331/phi026/phi2331.phi026.perseus-lat2.xml
David Magie
nam cum congredi aperto Marte non possent, in silvas se densissimas contulerunt atque ita nostros vesperaincumbente turbarunt  denique nisi divina ope post inspectionem Librorum sacriflciorumque curas monstris quibusdam speciebusque divinis impliciti essent barbari, Romana victoria non fuisset Finito proelio Marcomannico Aurelianus, ut erat natura ferocior, plenus irarum Romam petiit vindictae cupidus, quam seditionum asperitas suggerebat  incivilius denique usus imperio, vir alias optimus, seditionum auctoribus interemptis cruentius ea quaemollius fuerant curanda compescuit  interfecti sunt enim nonnulli etiam nobiles senatores, cum his leve quiddam et quod contemni a mitiore principe potuissetvel unus vel levis vel vilis testis obiceret  quid multa? magnum illud et quod iam fuerat et quod non frustra speratum est infamiae tristioris ictu contaminavitimperium, timeri coepit princeps optimus, non amari, cum alii dicerent perodiendumtalem principem, non optandum, alii bonum quidem medicum,sed mala ratione curantem  his actis cumvideret posse fieri ut aliquid tale iterum, quale sub Gallieno evenerat, proveniret, adhibito consilio senatus muros urbis Romae dilatavit, nec tamenpomerio addidit eo tempore sed postea, pomerio autem neminem principum licet addere nisi eum qui agri barbarici aliqua parte Romanam rem publicamlocupletaverit  addidit autem Augustus, addidit Troianus, addidit Nero, sub quo Pontus Polemoniacus et Alpes Cottiae Romano nomini sunttributae